b'\n_START_ARTICLE_\nLos Perros\n_START_SECTION_\nTraject\xc3\xb2ria\n_START_PARAGRAPH_\nSorgits l\'any 1990 amb el nom de TV Eyes, al poc de temps comen\xc3\xa7aren a fer concerts i, despr\xc3\xa9s de canviar de baixiste i de nom, Joseber (guitarra), Karuso (veu), Puig (baix) i Sam (bateria) gravaren el seu primer EP de tres can\xc3\xa7ons com a Los Perros. Amb eixe disc es presentaren al concurs Villa de Bilbao, aprofitaren per fer la primera gira per gaztetxes d\'Euskadi i foren seleccionats dos anys seguits per al Circuit Rock; eixos primers anys feren seixanta concerts, incloent viatges a Fran\xc3\xa7a i Alemanya, telonejaren a grups com Cicatriz o La Perrera i oferiren un concert memorable a la sala Gasolinera. L\'estiu de 1993, la dispersi\xc3\xb3 dels quatre membres deix\xc3\xa0 el grup inactiu fins a gener de 1994, en el qual es reuniren amb la intenci\xc3\xb3 de fer un altre enregistrament._NEWLINE_Despr\xc3\xa9s de publicar un primer disc compacte hom\xc3\xb2nim en Roto Records i de refundar-se com a quintet amb Gigante al baix i Miguel a l\'altra guitarra, els Perros fitxaren per Munster Records i gravaren llur segon disc, Yo nunca me lavo, als estudis Chockablock de Bilbao amb Mikel dels Safety Pins com a productor i versions de Bored!, Radio Birdman,_NEWLINE_i The Stooges, esta \xc3\xbaltima \xe2\x80\x94"I Got a Right"\xe2\x80\x94 l\'\xc3\xbanica menys \xc3\xb2bvia per a la cr\xc3\xadtica gr\xc3\xa0cies a la col\xc2\xb7laboraci\xc3\xb3 de Richard de The Onyas, amb els quals compartiren la gira conjunta Booze\'n\'Speed Los Perros i Los Ass-Draggers, els tres de Munster._NEWLINE_Quatre anys despr\xc3\xa9s, repetiren productor i estudi per a gravar Rockeros, un disc cantat quasi tot en castell\xc3\xa0 i amb can\xc3\xa7ons m\xc3\xa9s llargues, que la cr\xc3\xadtica compar\xc3\xa0 amb el rock escandinau._NEWLINE_El seu \xc3\xbaltim disc, Live! At the Star-Club, gravat a Londres als estudis Toe Rag de Liam Watson, cont\xc3\xa9 deu can\xc3\xa7ons en angl\xc3\xa9s,_NEWLINE_entre les quals una versi\xc3\xb3 de "Leaving Here".'